Til að vefurinn njóti sín sem best þarf að breyta vafrastillingum . Úrskurðar - og réttarúrræði Úrskurðarnefnd um viðskipti við fjármálafyrirtæki Viðskiptavinur getur skotið ágreiningi til Úrskurðarnefndar um viðskipti við fjármálafyrirtæki sem er í umsjá Fjármálaeftirlitsins . Erindi skulu send á : Úrskurðarnefnd um viðskipti við fjármálafyrirtæki , Katrínartún 2 , 105 Reykjavík , sími : 520 3888 , tölvupóstur : urskfjarm@fme.is Fylla þarf út sérstakt málskotseyðublað og skila eða senda í pósti til skrifstofu Fjármálaeftirlitins til að óska eftir úrskurði nefndarinnar . Aðilar geta leitað réttar síns fyrir almennum dómstólum hafi ágreiningsefnið ekki verið undanþegið lögsögu þeirra með lögum eða samningi . Tryggingasjóður innstæðueigenda og fjárfesta Vakin er athygli á Tryggingarsjóði innstæðueigenda og fjárfesta sem starfar skv. lögum nr. 98 / 1999 um innstæðutryggingar og tryggingakerfi fyrir fjárfesta . Markmið laganna er að veita innstæðueigendum í viðskiptabönkum og sparisjóðum og viðskiptavinum fyrirtækja sem nýta sér heimildir laga til að stunda viðskipti með verðbréf lágmarksvernd gegn greiðsluerfiðleikum viðkomandi fyrirtækis í samræmi við ákvæði laganna . Sjá nánar viðeigandi lög / reglur og frekari upplýsingar um sjóðinn , útgreiðslur o.fl. á tryggingarsjodur.is .